title: Rialachán Cur Chun Feidhme (AE) 2021/1865 ón gCoimisiún an 22 Deireadh Fómhair 2021 lena gceartaítear an leagan Fraincise de Rialachán Cur Chun Feidhme (AE) 2019/66 maidir le rialacha um shocruithe praiticiúla aonfhoirmeacha i ndáil le rialuithe oifigiúla a dhéanamh ar phlandaí, ar tháirgí plandaí agus ar réada eile lena fhíorú gur comhlíonadh rialacha an Aontais um bearta cosantacha i gcoinne lotnaidí plandaí is infheidhme maidir leis na hearraí sin

text:
                  25.10.2021

                  GA

                  Iris Oifigiúil an Aontais Eorpaigh

                  L 377/32

         RIALACHÁN CUR CHUN FEIDHME (AE) 2021/1865 ÓN gCOIMISIÚN
         an 22 Deireadh Fómhair 2021
         lena gceartaítear an leagan Fraincise de Rialachán Cur Chun Feidhme (AE) 2019/66 maidir le rialacha um shocruithe praiticiúla aonfhoirmeacha i ndáil le rialuithe oifigiúla a dhéanamh ar phlandaí, ar tháirgí plandaí agus ar réada eile lena fhíorú gur comhlíonadh rialacha an Aontais um bearta cosantacha i gcoinne lotnaidí plandaí is infheidhme maidir leis na hearraí sin
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus Rialachán (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle agus lena n-aisghairtear Rialachán (CE) Uimh. 854/2004 ó Pharlaimint na hEorpa agus ón gComhairle, agus Rialachán (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE agus Cinneadh 92/438/CEE ón gComhairle (Rialachán maidir le Rialuithe Oifigiúla) (1), agus go háirithe Airteagal 22(3) de,
         De bharr an mhéid seo a leanas:

                     (1)

                     Sa leagan Fraincise de Rialachán Cur Chun Feidhme (AE) 2019/66 ón gCoimisiún (2), tá earráid in Airteagal 1(1) a mhéid a bhaineann leis na rialuithe oifigiúla atá le déanamh ag na húdaráis inniúla ar an áitreabh agus ar láithreacha eile atá in úsáid ag oibreoirí gairmiúla; agus sa chéad abairt d’Airteagal 1(4) a mhéid a bhaineann leis na seiceálacha fisiceacha atá le déanamh ag na húdaráis inniúla.

                     (2)

                     Dá bhrí sin, ba cheart an leagan Fraincise de Rialachán Cur Chun Feidhme (AE) 2019/66 a cheartú dá réir. Ní dhéanann sé seo difear do na leaganacha teanga eile.

                     (3)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1

               (ní bhaineann sé leis an leagan Gaeilge)

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 22 Deireadh Fómhair 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 95, 7.4.2017, lch. 1.

            (2)  Rialachán Cur Chun Feidhme (AE) 2019/66 ón gCoimisiún an 16 Eanáir 2019 maidir le rialacha um shocruithe praiticiúla aonfhoirmeacha i ndáil le rialuithe oifigiúla a dhéanamh ar phlandaí, ar tháirgí plandaí agus ar réada eile lena fhíorú gur comhlíonadh rialacha an Aontais um bearta cosantacha i gcoinne lotnaidí plandaí is infheidhme maidir leis na hearraí sin (IO L 15, 17.1.2019, lch. 1).


title: Rialachán Cur Chun Feidhme (AE) 2021/1874 ón gCoimisiún an 25 Deireadh Fómhair 2021 lena gceartaítear leagan Gearmáinise Rialachán (AE) 2018/395 lena leagtar síos rialacha mionsonraithe le haghaidh oibriú balún agus le haghaidh ceadúnú na bhfoirne eitilte le haghaidh balún, agus leagan Gearmáinise Rialachán Cur Chun Feidhme (AE) 2018/1976 lena leagtar síos rialacha mionsonracha le haghaidh oibriú seoleitleán agus le haghaidh ceadúnú na bhfoirne eitilte le haghaidh seoleitleán

text:
                  26.10.2021

                  GA

                  Iris Oifigiúil an Aontais Eorpaigh

                  L 378/4

         RIALACHÁN CUR CHUN FEIDHME (AE) 2021/1874 ÓN gCOIMISIÚN
         an 25 Deireadh Fómhair 2021
         lena gceartaítear leagan Gearmáinise Rialachán (AE) 2018/395 lena leagtar síos rialacha mionsonraithe le haghaidh oibriú balún agus le haghaidh ceadúnú na bhfoirne eitilte le haghaidh balún, agus leagan Gearmáinise Rialachán Cur Chun Feidhme (AE) 2018/1976 lena leagtar síos rialacha mionsonracha le haghaidh oibriú seoleitleán agus le haghaidh ceadúnú na bhfoirne eitilte le haghaidh seoleitleán
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta an Aontais Eorpaigh, agus lena leasaítear Rialacháin (CE) Uimh. 2111/2005, (CE) Uimh. 1008/2008, (AE) Uimh. 996/2010, (AE) Uimh. 376/2014 agus Treoracha 2014/30/AE agus 2014/53/AE ó Pharlaimint na hEorpa agus ón gComhairle, agus lena n-aisghairtear Rialacháin (CE) Uimh. 552/2004 agus (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 23, Airteagal 27 agus Airteagal 31 de,
         De bharr an mhéid seo a leanas:

                     (1)

                     I leagan Gearmáinise Rialachán (AE) 2018/395 ón gCoimisiún (2), tá earráidí i gCuid BFCL, Fochuid PBL, pointí BFCL.125 BPL(a) agus BFCL.145 BPL(e), d’Iarscríbhinn III, earráidí a athraíonn brí an téacs.

                     (2)

                     I leagan Gearmáinise Rialachán Cur Chun Feidhme (AE) 2018/1976 ón gCoimisiún (3), tá earráidí comhchosúla i gCuid SFCL, Fochuid SPL, pointí SFCL.125 SPL(a) agus SFCL.145 SPL(e), d’Iarscríbhinn III, earráidí a athraíonn brí an téacs.

                     (3)

                     Dá bhrí sin, ba cheart leaganacha Gearmáinise Rialachán (AE) 2018/395 agus Rialachán Cur Chun Feidhme (AE) 2018/1976 a cheartú dá réir. Ní dhéantar difear do na leaganacha teanga eile.

                     (4)

                     Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 127 de Rialachán (AE) 2018/1139,

               TAR ÉIS AN RIALACHÁN SEO A GHLACADH:

            Airteagal 1

               (ní bhaineann sé leis an leagan Gaeilge)

            Airteagal 2

               (ní bhaineann sé leis an leagan Gaeilge)

            Airteagal 3
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 25 Deireadh Fómhair 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 212, 22.8.2018, lch. 1.

            (2)  Rialachán (AE) 2018/395 ón gCoimisiún an 13 Márta 2018 lena leagtar síos rialacha mionsonraithe le haghaidh oibriú balún agus le haghaidh ceadúnú na bhfoirne eitilte le haghaidh balún de bhun Rialachán (AE) 2018/1139 ó Pharlaimint na hEorpa agus ón gComhairle (IO L 71, 14.3.2018, lch. 10).

            (3)  Rialachán Cur Chun Feidhme (AE) 2018/1976 ón gCoimisiún an 14 Nollaig 2018 lena leagtar síos rialacha mionsonraithe le haghaidh oibriú seoleitleán agus le haghaidh ceadúnú na bhfoirne eitilte le haghaidh seoleitleán de bhun Rialachán (AE) 2018/1139 ó Pharlaimint na hEorpa agus ón gComhairle (IO L 326, 20.12.2018, lch. 64).


title: Rialachán Cur Chun Feidhme (AE) 2022/226 ón gCoimisiún an 17 Feabhra 2022 lena leasaítear Rialachán (CE) Uimh. 314/2004 ón gComhairle maidir le bearta sriantacha i bhfianaise na staide sa tSiombáib

text:
                  18.2.2022

                  GA

                  Iris Oifigiúil an Aontais Eorpaigh

                  L 38/3

         RIALACHÁN CUR CHUN FEIDHME (AE) 2022/226 ÓN gCOIMISIÚN
         an 17 Feabhra 2022
         lena leasaítear Rialachán (CE) Uimh. 314/2004 ón gComhairle maidir le bearta sriantacha i bhfianaise na staide sa tSiombáib
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 314/2004 ón gComhairle an 19 Feabhra 2004 maidir le bearta sriantacha i bhfianaise na staide sa tSiombáib (1), agus go háirithe Airteagal 11(b) de,
         De bharr an mhéid seo a leanas:

                     (1)

                     I gCinneadh 2011/101/CBES ón gComhairle (2), sainaithnítear na daoine agus na heintitis a bhfuil feidhm ina leith ag na bearta sriantacha dá bhforáiltear in Airteagal 4 agus Airteagal 5 den Chinneadh sin.

                     (2)

                     Le Rialachán (CE) Uimh. 314/2004, tugtar éifeacht don Chinneadh sin a mhéid atá gá le gníomhaíocht ar leibhéal an Aontais. Go háirithe, liostaítear in Iarscríbhinn III a ghabhann le Rialachán (CE) Uimh. 314/2004 na daoine agus na heintitis arna gcumhdach ag reo cistí agus acmhainní eacnamaíocha faoin Rialachán sin.

                     (3)

                     An 17 Feabhra 2022, ghlac an Chomhairle Cinneadh (CBES) 2022/227 (3) lena mbaintear triúr de liosta na ndaoine agus na n-eintiteas atá faoi réir bearta sriantacha.

                     (4)

                     Ba cheart, dá bhrí sin, Iarscríbhinn III a ghabhann le Rialachán (CE) Uimh. 314/2004 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Iarscríbhinn III a ghabhann le Rialachán (CE) Uimh. 314/2004 mar a leagtar amach san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit.
            Arna dhéanamh sa Bhruiséil, 17 Feabhra 2022.

                  Thar ceann an Choimisiúin,

                  Ar son an Uachtaráin,

                  An tArd-Stiúrthóir

                  An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil

            (1)  IO L 55, 24.2.2004, lch. 1.

            (2)  Cinneadh 2011/101/CBES ón gComhairle an 15 Feabhra 2011 maidir le bearta sriantacha i bhfianaise na staide sa tSiombáib (IO L 42, 16.2.2011, lch. 6).

            (3)  Cinneadh (CBES) 2022/227 ón gComhairle an 17 Feabhra 2022 lena leasaítear Cinneadh 2011/101/CBES maidir le bearta sriantacha i bhfianaise na staide sa tSiombáib (féach leathanach 5 den Iris Oifigiúil seo).

            IARSCRÍBHINN
            Leasaítear Iarscríbhinn III, roinn I, a ghabhann le Rialachán (CE) Uimh. 314/2004 ón gComhairle mar a leanas:
            Scriostar na hiontrálacha seo a leanas:

                                       “(2)

                                       Mugabe, Grace

                           Rugadh an 23.7.1965
                           Uimhir an phas AD001159
                           ID 63-646650Q70

                           Iar-Rúnaí Léig na mBan de chuid ZANU-PF (Aontas Náisiúnta Afracach na Siombáibe – Fronta Tírghrách (Zimbabwe African National Union – Patriotic Front)), páirteach i ngníomhaíochtaí lena mbaintear an bonn go mór ón daonlathas, ón urraim do chearta an duine agus ón smacht reachta. Ghlac an Iron Mask Estate chuici féin in 2002; líomhnaítear go mbaineann sí brabúis mhóra go haindleathach as mianadóireacht diamant.

                                       (5)

                                       CHIWENGA, Constantine

                           Leas-Uachtarán
                           Iar-Cheannasaí Fhórsa Cosanta na Siombáibe, Ginearál ar scor, a rugadh an 25.8.1956
                           Uimhir an phas AD000263
                           ID 63-327568M80

                           Leas-Uachtarán agus Iar-Cheannasaí Fhórsa Cosanta na Siombáibe. Comhalta de Cheannas Comhpháirteach Oibríochtaí agus comhpháirteach i mbeartas tíoránta an Stáit a cheapadh nó a chur chun feidhme. D’imscar sé an t-arm le feirmeacha a choigistiú. Le linn thoghcháin 2008 ar siúl, bhí sé ar dhuine de phríomhghríosóirí an fhoréigin a bhain le toghchán réitigh na huachtaránachta.

                                       (7)

                                       SIBANDA, Phillip Valerio (dá ngairtear Valentine freisin)

                           Ceannasaí Fhórsa Cosanta na Siombáibe
                           Iar-Cheannasaí Arm Náisiúnta na Siombáibe, Ginearál, a rugadh an 25.8.1956 nó an 24.12.1954
                           ID 63-357671H26

                           Ceannasaí Fhórsa Cosanta na Siombáibe agus Iar-Cheannasaí Arm Náisiúnta na Siombáibe. Oifigeach airm sinsearach a bhfuil ceangal aige leis an Rialtas agus a bhí comhpháirteach i mbeartas tíoránta an Stáit a cheapadh nó a chur chun feidhme.”


title: Rialachán Cur Chun Feidhme (AE) 2022/708 ón gCoimisiún an 5 Bealtaine 2022 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha eistear meitile 2,5-aigéid dhéchlóraibeansóch, aigéad aicéiteach, aclóinífein, sulfáit amóiniam alúmanaim, foisfíd alúmanaim, sileacáit alúmanaim, beaflubútaimíd, beintiavalacarb, boscailid, cairbíd chailciam, captán, ciamocsainil, démheatomorf, dódamorf, eiteafón, eitiléin, úsc as crann tae, iarmhair ó dhriogadh saille, aigéid shailleacha C7 go C20, fluocsastróibin, fluraclóradón, foilpéad, foirmeiteanáit, aigéad gibriline, gibriliní, próitéiní hidrealaithe, sulfáit iarainn, foisfíd maignéisiam, meatam, meatasaclór, meitríbhúisín, milbimeictin, feinmeideafam, pirimeafos-meitil, olaí planda/ola ráibe, olaí planda/ola cartlainne garraí, própamacarb, prócuineaisíd, próitiaconasól, comhdhúile pireatraim, gaineamh grianchloiche, ola éisc, éarthaigh bholaidh de thionscnamh ainmhí nó planda/saill caoireola, S-meitileaclór, fearamóin léipidipteire Slabhra Dhírigh, sulcaitrí-ón, teabúconasól agus úiré (Téacs atá ábhartha maidir le LEE)

text:
                  10.5.2022

                  GA

                  Iris Oifigiúil an Aontais Eorpaigh

                  L 133/1

         RIALACHÁN CUR CHUN FEIDHME (AE) 2022/708 ÓN gCOIMISIÚN
         an 5 Bealtaine 2022
         lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha eistear meitile 2,5-aigéid dhéchlóraibeansóch, aigéad aicéiteach, aclóinífein, sulfáit amóiniam alúmanaim, foisfíd alúmanaim, sileacáit alúmanaim, beaflubútaimíd, beintiavalacarb, boscailid, cairbíd chailciam, captán, ciamocsainil, démheatomorf, dódamorf, eiteafón, eitiléin, úsc as crann tae, iarmhair ó dhriogadh saille, aigéid shailleacha C7 go C20, fluocsastróibin, fluraclóradón, foilpéad, foirmeiteanáit, aigéad gibriline, gibriliní, próitéiní hidrealaithe, sulfáit iarainn, foisfíd maignéisiam, meatam, meatasaclór, meitríbhúisín, milbimeictin, feinmeideafam, pirimeafos-meitil, olaí planda/ola ráibe, olaí planda/ola cartlainne garraí, própamacarb, prócuineaisíd, próitiaconasól, comhdhúile pireatraim, gaineamh grianchloiche, ola éisc, éarthaigh bholaidh de thionscnamh ainmhí nó planda/saill caoireola, S-meitileaclór, fearamóin léipidipteire Slabhra Dhírigh, sulcaitrí-ón, teabúconasól agus úiré
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE ón gComhairle (1), agus go háirithe Airteagal 17, an chéad mhír, de,
         De bharr an mhéid seo a leanas:

                     (1)

                     Leagtar amach i gCuid A den Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (2) na substaintí gníomhacha a mheastar a bheith formheasta faoi Rialachán (CE) Uimh. 1107/2009, agus leagtar amach i gCuid B den Iarscríbhinn sin, na gníomhaíochta a formheasadh faoi Rialachán (CE) Uimh. 1107/2009.

                     (2)

                     Le Rialachán Cur Chun Feidhme (AE) 2021/745 ón gCoimisiún (3), cuireadh síneadh le tréimhse formheasa na substainte gníomhaí fluraclóradón go dtí an 31 Bealtaine 2022. Leis an Rialachán sin, cuireadh síneadh freisin le tréimhse formheasa na substaintí gníomhaíochta beaflubútaimíd, beintiavalacarb, boscailid, captán, démheatomorf, eiteafón, fluocsastróibin, foilpéad, foirmeiteanáit, meatasaclór, meitríbhúisín, milbimeictin, feinmeideafam, pirimeafos-meitil, próitiaconasól agus S-meitileaclór go dtí an 31 Iúil 2022, agus na substaintí gníomhacha sulfáit amóiniam alúmanaim, sileacáit alúmanaim, ciamocsainil, úsc as crann tae, iarmhair ó dhriogadh saille, aigéid shailleacha C7 go C20, aigéad formailine, gibriliní, próitéiní hidrealaithe, sulfáit iarainn, olaí planda/ola ráibe, gaineamh grianchloiche, ola éisc, éarthaigh bholaidh de thionscnamh ainmhí nó planda/saill caoireola, fearamóin léipidipteire Slabhra Dhírigh, teabúconasól agus úiré go dtí an 31 Lúnasa 2022. Le Rialachán Cur Chun Feidhme (AE) 2017/195 ón gCoimisiún (4), cuireadh síneadh le tréimhse formheasa na substainte gníomhaí aclóinífein go dtí an 31 Iúil 2022 agus na substaintí gníomhacha eistear meitile 2,5-aigéid dhéchlóraibeansóch, aigéad aicéiteach, foisfíd alúmanaim, cairbíd chailciam, dódamorf, eitiléin, foisfíd mhaignéisiam, meataimíotrón, olaí plandaí/ola chlóibh, olaí planda/ola cartlainne garraí, comhdhúile pireatraim agus sulcaitrí-ón go dtí an 31 Lúnasa 2022. Le Rialachán Cur Chun Feidhme (AE) 2017/2069 ón gCoimisiún (5), cuireadh síneadh le tréimhse formheasa na substainte gníomhaí prócuineaisíd go dtí an 31 Iúil 2022.

                     (3)

                     Tá formheas na substainte gníomhaí meatam le dul in éag an 30 Meitheamh 2022 i gcomhréir le Rialachán Cur Chun Feidhme (AE) Uimh. 359/2012 ón gCoimisiún (6).

                     (4)

                     Cuireadh isteach iarratais ar athnuachan fhormheas na substaintí gníomhacha sin i gcomhréir le Rialachán Cur Chun Feidhme (AE) Uimh. 844/2012 ón gCoimisiún (7). Cé gur aisghaireadh Rialachán Cur Chun Feidhme (AE) Uimh. 844/2012 le Rialachán Cur Chun Feidhme (AE) 2020/1740 (8), tá feidhm ag na forálacha a bhaineann le hathnuachan fhormheas na substaintí gníomhacha sin faoi mar a leagtar amach sa Rialachán go fóill i gcomhréir le hAirteagal 17 de Rialachán Cur Chun Feidhme (AE) 2020/1740.

                     (5)

                     Ós rud é gur cuireadh moill ar mheasúnú na substaintí gníomhacha sin ar chúiseanna nach bhfuil neart ag na hiarratasóirí orthu, is dócha go rachaidh na formheasanna atá ag na substaintí gníomhacha sin in éag sula mbeidh cinneadh déanta maidir lena n-athnuachan. Dá bhrí sin, is gá síneadh a chur lena dtréimhsí formheasa chun an t-am is gá chun an measúnú a chríochnú a chur ar fáil.

                     (6)

                     Thairis sin, is gá síneadh a chur leis an tréimhse formheasa i gcás na substaintí gníomhacha sulfáit amóiniam alúmanaim, ciamocsainil, démheatomorf, eiteafón, fluocsastróibin, foilpéad, foirmeiteanáit, aigéad gibriline, gibriliní, meitríbhúisín, milbimeictin, feinmeideafam, pirimeafos-meitil, própamacarb, próitiaconasól agus S-meitileaclór, chun an t-am is gá a chur ar fáil chun measúnú a dhéanamh i ndáil leis na hairíonna suaite inchríneach a d’fhéadfadh a bheith ag na substaintí gníomhacha sin i gcomhréir leis an nós imeachta a leagtar amach in Airteagail 13 agus 14 de Rialachán Cur Chun Feidhme (AE) Uimh. 844/2012.

                     (7)

                     A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar nach ndéanfar formheas substainte gníomhaí dá dtagraítear san Iarscríbhinn a ghabhann leis an Rialachán seo a athnuachan toisc nach gcomhlíontar na critéir formheasa, is é an dáta atá le socrú ag an gCoimisiún mar dháta éaga an dáta céanna sin a bhí ann roimh an Rialachán seo nó dáta theacht i bhfeidhm an Rialacháin lena bhforáiltear nach ndéanfar formheas na substainte gníomhaí a athnuachan, cibé dáta acu sin is déanaí. A mhéid a bhaineann le cásanna ina bhfuil an Coimisiún le Rialachán a ghlacadh lena bhforálfar le haghaidh athnuachan substainte gníomhaí dá dtagraítear san Iarscríbhinn a ghabhann leis an Rialachán seo, féachfaidh an Coimisiún leis an dáta cur i bhfeidhm is luaithe is féidir a shocrú, de réir mar is iomchuí sna himthosca.

                     (8)

                     Dá bhrí sin, ba cheart Rialachán Cur Chun Feidhme (AE) Uimh. 540/2011 a leasú dá réir.

                     (9)

                     Tá na bearta dá bhforáiltear sa Rialachán seo i gcomhréir le tuairim an Bhuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasaítear an Iarscríbhinn a ghabhann le Rialachán Cur Chun Feidhme (AE) 540/2011 i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Bealtaine 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 309, 24.11.2009, lch. 1.

            (2)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            (3)  Rialachán Cur Chun Feidhme (AE) 2021/745 ón gCoimisiún an 6 Bealtaine 2021 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha sulfáit amóiniam alúmanaim, sileacáit alúmanaim, beaflubútaimíd, beintiavalacarb, défheineasáit, boscailid, carbónáit chailciam, captan, dé-ocsaíd charbóin, ciamocsainil, démheatomorf, eiteafón, úsc as crann tae, famocsadón, iarmhair ó dhriogadh saille, aigéid shailleacha C7 go C20, flumocsaisín, fluocsastróibin, fluraclóradón, foilpéad, foirmeiteanáit, aigéad gibriline, gibriliní, heipteamalocsalaglúcan, próitéiní hidrealaithe, sulfáit iarainn, meatasaclór, meitríbhúisín, milbimeictin, tréithchineál 251 Paecilomyces lilacinus, feinmeideafam, foismeit, pirimeafos-meitil, olaí planda/ola ráibe, hidrigincharbónáit photaisiam, própamacarb, próitiaconasól, gaineamh grianchloiche, ola éisc, éarthaigh bholaidh de thionscnamh ainmhí nó planda/saill caoireola, S-meitileaclór, fearamóin léipidipteire Slabhra Dhírigh, teabúconasól agus úiré (IO L 160, 7.5.2021, lch. 89).

            (4)  Rialachán Cur Chun Feidhme (AE) 2017/195 ón gCoimisiún an 3 Feabhra 2017 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa roinnt substaintí gníomhacha a liostaítear i gCuid B den Iarscríbhinn a ghabhann le Rialachán Cur Chun Feidhme (AE) Uimh. 686/2012 (clár athnuachana AIR IV) (IO L 31, 4.2.2017, lch. 21).

            (5)  Rialachán Cur Chun Feidhme (AE) 2017/2069 ón gCoimisiún an 13 Samhain 2017 lena leasaítear Rialachán Cur Chun Feidhme (AE) Uimh. 540/2011 a mhéid a bhaineann le síneadh a chur le tréimhsí formheasa na substaintí gníomhacha floiniocaimíd (IKI-220), meatalacsail, peanocsulam agus prócuineaisíd (IO L 295, 14.11.2017, lch. 51).

            (6)  Rialachán Cur Chun Feidhme (AE) Uimh. 359/2012 ón gCoimisiún an 25 Aibreán 2012 lena bhformheastar an tsubstaint ghníomhach meatam, i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (IO L 114, 26.4.2012, lch. 1).

            (7)  Rialachán Cur Chun Feidhme (AE) Uimh. 844/2012 ón gCoimisiún an 18 Meán Fómhair 2012 lena leagtar amach na forálacha is gá chun an nós imeachta athnuachana um shubstaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh (IO L 252, 19.9.2012, lch. 26).

            (8)  Rialachán Cur Chun Feidhme (AE) 2020/1740 ón gCoimisiún an 20 Samhain 2020 lena leagtar amach na forálacha is gá chun an nós imeachta athnuachana le haghaidh substaintí gníomhacha a chur chun feidhme, dá bhforáiltear i Rialachán (CE) Uimh. 1107/2009 ó Pharlaimint na hEorpa agus ón gComhairle, agus lena n-aisghairtear Rialachán Cur Chun Feidhme (AE) Uimh. 844/2012 ón gCoimisiún (IO L 392, 23.11.2020, lch. 20).

            IARSCRÍBHINN
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 mar a leanas:

                        1.

                        Leasaítear Cuid A mar a leanas:

                                    (1)

                                    sa séú colún, dul in éag an fhormheasa, de ró 88, Feinmeideafam, cuirtear “31 Iúil 2023” in ionad an dáta;

                                    (2)

                                    sa séú colún, dul in éag an fhormheasa, de ró 97, S-meitileaclór, cuirtear “31 Iúil 2023” in ionad an dáta;

                                    (3)

                                    sa séú colún, dul in éag an fhormheasa, de ró 110, Milbimeictin, cuirtear “31 Iúil 2023” in ionad an dáta;

                                    (4)

                                    sa séú colún, dul in éag an fhormheasa, de ró 142, Eiteafón, cuirtear “31 Iúil 2023” in ionad an dáta;

                                    (5)

                                    sa séú colún, dul in éag an fhormheasa, de ró 145, Captán, cuirtear “31 Iúil 2023” in ionad an dáta;

                                    (6)

                                    sa séú colún, dul in éag an fhormheasa, de ró 146, Foilpéad, cuirtear “31 Iúil 2023” in ionad an dáta;

                                    (7)

                                    sa séú colún, dul in éag an fhormheasa, de ró 147, Foirmeiteanáit, cuirtear “31 Iúil 2023” in ionad an dáta;

                                    (8)

                                    sa séú colún, dul in éag an fhormheasa, de ró 150, Démheatomorf, cuirtear “31 Iúil 2023” in ionad an dáta;

                                    (9)

                                    sa séú colún, dul in éag an fhormheasa, de ró 152, Meitríbhúisín, cuirtear “31 Iúil 2023” in ionad an dáta;

                                    (10)

                                    sa séú colún, dul in éag an fhormheasa, de ró 154, Própamacarb, cuirtear “31 Iúil 2023” in ionad an dáta;

                                    (11)

                                    sa séú colún, dul in éag an fhormheasa, de ró 156, Pirimeafos-meitil, cuirtear “31 Iúil 2023” in ionad an dáta;

                                    (12)

                                    sa séú colún, dul in éag an fhormheasa, de ró 158, Beaflubútaimíd, cuirtear “31 Iúil 2023” in ionad an dáta;

                                    (13)

                                    sa séú colún, dul in éag an fhormheasa, de ró 163, Beintiavalacarb, cuirtear “31 Iúil 2023” in ionad an dáta;

                                    (14)

                                    sa séú colún, dul in éag an fhormheasa, de ró 164, Boscailid, cuirtear “31 Iúil 2023” in ionad an dáta;

                                    (15)

                                    sa séú colún, dul in éag an fhormheasa, de ró 166, Fluocsastróibin, cuirtear “31 Iúil 2023” in ionad an dáta;

                                    (16)

                                    sa séú colún, dul in éag an fhormheasa, de ró 168, Próitiaconasól, cuirtear “31 Iúil 2023” in ionad an dáta;

                                    (17)

                                    sa séú colún, dul in éag an fhormheasa, de ró 215, Boscailid, cuirtear “31 Iúil 2023” in ionad an dáta;

                                    (18)

                                    sa séú colún, dul in éag an fhormheasa, de ró 217, Meatasaclór, cuirtear “31 Iúil 2023” in ionad an dáta;

                                    (19)

                                    sa séú colún, dul in éag an fhormheasa, de ró 218, Aigéad aicéiteach, cuirtear “31 Lúnasa 2023” in ionad an dáta;

                                    (20)

                                    sa séú colún, dul in éag an fhormheasa, de ró 219, Sulfáit amóiniam alúmanaim, cuirtear “31 Lúnasa 2023” in ionad an dáta;

                                    (21)

                                    sa séú colún, dul in éag an fhormheasa, de ró 220, Sileacáit alúmanaim, cuirtear “31 Lúnasa 2023” in ionad an dáta;

                                    (22)

                                    sa séú colún, dul in éag an fhormheasa, de ró 223, Carbónáit chailciam, cuirtear “31 Lúnasa 2023” in ionad an dáta;

                                    (23)

                                    sa séú colún, dul in éag an fhormheasa, de ró 227, Eitiléin, cuirtear “31 Lúnasa 2023” in ionad an dáta;

                                    (24)

                                    sa séú colún, dul in éag an fhormheasa, de ró 228, Úsc as crann tae, cuirtear “31 Lúnasa 2023” in ionad an dáta;

                                    (25)

                                    sa séú colún, dul in éag an fhormheasa, de ró 229, Iarmhair ó dhriogadh saill, cuirtear “31 Lúnasa 2023” in ionad an dáta;

                                    (26)

                                    sa séú colún, dul in éag an fhormheasa, de ró 230, Aigéid shailleacha C7 go C20, cuirtear “31 Lúnasa 2023” in ionad an dáta;

                                    (27)

                                    sa séú colún, dul in éag an fhormheasa, de ró 232, Aigéad gibriline, cuirtear “31 Lúnasa 2023” in ionad an dáta;

                                    (28)

                                    sa séú colún, dul in éag an fhormheasa, de ró 233, Gibriliní, cuirtear “31 Lúnasa 2023” in ionad an dáta;

                                    (29)

                                    sa séú colún, dul in éag an fhormheasa, de ró 234, Próitéiní hidrealaithe, cuirtear “31 Lúnasa 2023” in ionad an dáta;

                                    (30)

                                    sa séú colún, dul in éag an fhormheasa, de ró 235, Sulfáit iarainn, cuirtear “31 Lúnasa 2023” in ionad an dáta;

                                    (31)

                                    sa séú colún, dul in éag an fhormheasa, de ró 241, Olaí planda/ola chlóibh, cuirtear “31 Lúnasa 2023” in ionad an dáta;

                                    (32)

                                    sa séú colún, dul in éag an fhormheasa, de ró 242, Olaí planda/ola ráibe, cuirtear “31 Lúnasa 2023” in ionad an dáta;

                                    (33)

                                    sa séú colún, dul in éag an fhormheasa, de ró 243, Olaí planda/ola cartlainne garraí, cuirtear “31 Lúnasa 2023” in ionad an dáta;

                                    (34)

                                    sa séú colún, dul in éag an fhormheasa, de ró 246, Comhdhúile pireatraim, cuirtear “31 Lúnasa 2023” in ionad an dáta;

                                    (35)

                                    sa séú colún, dul in éag an fhormheasa, de ró 247, Gaineamh grianchloiche, cuirtear “31 Lúnasa 2023” in ionad an dáta;

                                    (36)

                                    sa séú colún, dul in éag an fhormheasa, de ró 248, Ola éisc, cuirtear “31 Lúnasa 2023” in ionad an dáta;

                                    (37)

                                    sa séú colún, dul in éag an fhormheasa, de ró 249, Éarthaigh bholaidh de thionscnamh ainmhí nó planda/saill caoireola, cuirtear “31 Lúnasa 2023” in ionad an dáta;

                                    (38)

                                    sa séú colún, dul in éag an fhormheasa, de ró 255, fearamóin léipidipteire Slabhra Dhírigh, cuirtear “31 Lúnasa 2023” in ionad an dáta;

                                    (39)

                                    sa séú colún, dul in éag an fhormheasa, de ró 257, Úiré, cuirtear “31 Lúnasa 2023” in ionad an dáta;

                                    (40)

                                    sa séú colún, dul in éag an fhormheasa, de ró 260, Foisfíd alúmanaim, cuirtear “31 Lúnasa 2023” in ionad an dáta;

                                    (41)

                                    sa séú colún, dul in éag an fhormheasa, de ró 262, Foisfíd mhaignéisiam, cuirtear “31 Lúnasa 2023” in ionad an dáta;

                                    (42)

                                    sa séú colún, dul in éag an fhormheasa, de ró 263, Ciamocsainil, cuirtear “31 Lúnasa 2023” in ionad an dáta;

                                    (43)

                                    sa séú colún, dul in éag an fhormheasa, de ró 264, Dódamorf, cuirtear “31 Lúnasa 2023” in ionad an dáta;

                                    (44)

                                    sa séú colún, dul in éag an fhormheasa, de ró 265, Eistear meitile 2,5-aigéad dhéchlóraibeansóch, cuirtear “31 Lúnasa 2023” in ionad an dáta;

                                    (45)

                                    sa séú colún, dul in éag an fhormheasa, de ró 266, Meataimíotrón, cuirtear “31 Lúnasa 2023” in ionad an dáta;

                                    (46)

                                    sa séú colún, dul in éag an fhormheasa, de ró 267, Sulcaitrí-ón, cuirtear “31 Lúnasa 2023” in ionad an dáta;

                                    (47)

                                    sa séú colún, dul in éag an fhormheasa, de ró 268, Teabúconasól, cuirtear “31 Lúnasa 2023” in ionad an dáta;

                                    (48)

                                    sa séú colún, dul in éag an fhormheasa, de ró 302, Prócuineaisíd, cuirtear “31 Iúil 2023” in ionad an dáta;

                                    (49)

                                    sa séú colún, dul in éag an fhormheasa, de ró 354, Fluraclóradón, cuirtear “31 Bealtaine 2023” in ionad an dáta.

                        2.

                        sa séú colún, dul in éag an fhormheasa, de ró 22, Meatam, cuirtear “30 Meitheamh 2023” in ionad an dáta.